༡ཕྱི་རྒྱལ་ཁག་ཏུ་སྐུ་ཚབ་དོན་གཅོད་རྣམས་སྲིད་སྐྱོང་དང་བཀའ་བློན་ཚང་འཛོམས་ཞིབ་གྲོས་དྲག་འདེམས་ཀྱིས་བཀའ་ཤག་ནས་བསྐོ་འཛུགས་གནང་བར་ྋགོང་ས་སྐྱབས་མགོན་ཆེན་པོ་མཆོག་གི་སྐུ་ཚབ་ཀྱི་མཚན་གནས་བསྩལ་རྒྱུར་སྒྲིག་གཞི་འདིའི་དོན་ཚན་ཁག་དང་བསྟུན་གནང་མ་དགོས་ཤིང༌།བསྐོ་གཞག་འདི་རིགས་ཀྱི་མི་འགྲོ་ལས་བྱེད་མ་ཡིན་པ་ཞིག་ཡིན་ན་ཕོགས་རིམ་དང་ཁེ་ཕན་གཞན་དག་བསྐོ་གཞག་དང་ཆབས་ཅིག་གཏན་འབེབས་གནང་རྒྱུ་དང༌།ལས་བྱེད་ཅིག་ཡིན་ན་དོན་གཅོད་ལས་རྒྱུན་རིང་དྲུང་ཆེའི་གནས་རིམ་དང་དེའི་ཐོབ་ཐང་ཡོད་ཅིང༌།སྒྲིག་གཞི་གཞིར་བཟུང་ལོ་བཞི་ཟིན་མཚམས་གནས་སྤོ་བྱ་རྒྱུ་དང།དགོས་གལ་དམིགས་བསལ་ཅན་བྱུང་རིགས་ལ་ལོ་གཉིས་ཕར་འགྱངས་ཆོག་རྒྱུ།དོན་གཅོད་འཁྱུར་རྗེས་སྤྱི་མཚུངས་གནས་སྤར་བྱུང་ན་ལས་དེ་མིན་སྔོན་མའི་གནས་རིམ་དང༌།རྒན་རིམ་གང་ཡིན་གྱི་གྲལ་མཚམས་རང་སོར་གནས་རྒྱུ།